# Samantekt um umsagnir

Drög að frum­varpinu voru kynnt í samráðsgáttinni á tímabilinu 12.júlí 2019–04. september 2019.

Ein umsögn barst um frumvarpið frá Sambandi íslenskra sparisjóða þar sem stuðningi var lýst við

megin­sjónar­mið þess. Í umsögninni var meðal annars fjallað um að æskilegt væri að nánari skilgreiningar á aðferðum við útreikning á MREL-kröfu kæmu fram í frumvarpinu.

* *Tilskipun 2014/59/ESB sem lagt er til að verði innleidd með frumvarpinu fjallar um lágmarkskröfu um eiginfjárgrunn og hæfar skuldbindingar í víðu samhengi, þ.m.t. skilyrði þess að skuld­binding teljist hæf og atriði sem lágmarkskrafan skal grundvallast á. Skilavaldið tekur svo endanlega ákvörðun um kröfuna meðal annars með hliðsjón af atriðum sem kveðið er á um í ákvæðum IV. kafla frumvarpsins, sem fjallað er nánar um í skýringum við ákvæði kaflans og reglugerð (ESB) nr. 2016/1450 sem innleidd verður með reglum Seðlabankans.*